Θεσσαλονίκη, 22/05/2025

**H Lidl Ελλάς, ως Μέγας Χορηγός, στηρίζει ξανά για καλό σκοπό το No Finish Line Athens**

**Με δυναμική συμμετοχή και περισσότερα από 700 χιλιόμετρα κοινωνικής προσφοράς, η ομάδα της Lidl Ελλάς ενίσχυσε τον κορυφαίο φιλανθρωπικό αγώνα δρόμου, στηρίζοντας το «Μαζί για το Παιδί»**

Η **Lidl Ελλάς** συμμετείχε για ακόμη μία χρονιά ως **Μέγας Χορηγός** στον φιλανθρωπικό αγώνα **No Finish Line Athens**, που πραγματοποιήθηκε από την Τετάρτη 7 έως και την Κυριακή 11 Μαΐου 2025, στην **Αγορά του ΟΑΚΑ**. Ο αγώνας-θεσμός, που έχει γίνει πλέον σημείο αναφοράς για την αλληλεγγύη και την κοινωνική προσφορά, είχε φέτος έναν ξεχωριστό παλμό, καθώς **περισσότεροι από 8.000 δρομείς** συμμετείχαν στην προσπάθεια, διανύοντας συνολικά **97.225 χιλιόμετρα**, τα οποία μετατράπηκαν σε οικονομική ενίσχυση για το **«Μαζί για το Παιδί»**.

Η **Lidl Ελλάς** έδωσε το παρών με την ομάδα της, το **#teamLidl**, αποδεικνύοντας για μία ακόμη φορά ότι η κοινωνική υπευθυνότητα αποτελεί αναπόσπαστο μέρος της εταιρικής της κουλτούρας. Τα μέλη του #teamLild συμμετείχαν ενεργά στον αγώνα, ενισχύοντας τη συλλογική προσπάθεια με **739 γύρους**, που αντιστοιχούν σε **711 χιλιόμετρα προσφοράς κάτω από την Αψίδα της Αγοράς στο ΟΑΚΑ**.

Η φετινή διοργάνωση ξεχώρισε επίσης με το εντυπωσιακό ρεκόρ στον **100ωρο υπερμαραθώνιο γυναικών**, όπου η **Εύα Μουστάκα**, στην πρώτη της συμμετοχή, κατέγραψε **401,3 χλμ, ξεπερνώντας το φράγμα των 400 χιλιομέτρων**, και κατέρριψε το προηγούμενο ρεκόρ αγώνα.

Οι απονομές πραγματοποιήθηκαν σε μια ζεστή και συγκινητική ατμόσφαιρα, παρουσία της **κ.** **Σοφίας Κέδε, Προέδρου και επικεφαλής του No Finish Line Athens**, της **κ. Αλίκης Μαρτίνου, εκπροσώπου του Δ.Σ. του «Μαζί για το Παιδί»**, καθώς και της **κ. Μαρίας Ρουκούδη, Υπεύθυνης Εταιρικής Υπευθυνότητας της Lidl Ελλάς**.

Η **Μαρία Ρουκούδη**, **Υπεύθυνη Εταιρικής Υπευθυνότητας της Lidl Ελλάς** δήλωσε χαρακτηριστικά: «Στο πλαίσιο εταιρικής υπευθυνότητας, η Lidl Ελλάς στηρίζει πρωτοβουλίες με θετικό κοινωνικό αντίκτυπο για τους συνανθρώπους μας και κυρίως για ευάλωτες κοινωνικές ομάδες. Το No Finish Line Athens είναι μια γιορτή κοινωνικής προσφοράς στην οποία συμμετέχει σύσσωμο το team Lidl και φέτος. Συγχαρητήρια σε όλη την ομάδα και σε όσους συμμετέχουν και προσφέρουν χιλιόμετρα στον αγώνα αυτό.»

Τα μετάλλια στις νικήτριες του παράλληλου αγώνα **Lidl Woman Run** απένειμε η δημοφιλής σεφ και πρέσβειρα της Lidl Ελλάς, Γωγώ Δελογιάννη, που για ακόμα μία χρονιά βρέθηκε στο πλευρό των συμμετεχόντων, ενθαρρύνοντας την προσπάθειά τους.

Η συμμετοχή της **Lidl Ελλάς** στο **No Finish Line Athens 2025** αποτελεί ακόμη μια απόδειξη της δέσμευσης της εταιρείας να συμβάλλει ενεργά σε πρωτοβουλίες που προάγουν την κοινωνική συνοχή και στέκονται δίπλα στα παιδιά και τις οικογένειες που έχουν ανάγκη. Για τη Lidl Ελλάς, κάθε χιλιόμετρο μετρά, όταν προσφέρεται με αγάπη και αλληλεγγύη.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)